లలిత్‌పూర్

లలిత్‌పూర్ ఉత్తర ప్రదేశ్ రాష్ట్రం, లలిత్‌పూర్ జిల్లా లోని పట్తణం. ఆ జిల్లాకు ముఖ్యపట్టణం. పట్టణ పరిపాలనను మునిసిపల్ బోర్డు నిర్వహిస్తుంది. ఈ నగరం ఉత్తర ప్రదేశ్ లోని బుందేల్‌ఖండ్ ప్రాంతంలో భాగం.

జనాభా 
2011 జనాభా లెక్కల ప్రకారం, లలిత్‌పూర్ జనాభా 1,33,305, వీరిలో పురుషులు 69,529, మహిళలు 54,062. పట్టణ అక్షరాస్యత 82.39%, పురుషుల అక్షరాస్యత 89.12% కాగా, స్త్రీల అక్షరాస్యత 75.06%.

మొత్తం జనాభాలో, హిందువులు 76.27%, ముస్లిములు 13.72%, జైన మతస్థులు 8.99%, ఇతర మతాలకు చెందినవారు1.02% ఉన్నారు.

రవాణా సౌకర్యాలు

రైల్వే 

లలిత్‌పూర్ జంక్షన్ నుండి న్యూఢిల్లీ, ముంబై, చెన్నై, పాట్నా, ఇండోర్, భూపాల్, గౌలియార్, జబల్పూర్, ఉజ్జయినీ, సౌగోర్, పూరీ, అలహాబాద్, బెంగళూరు, దామో, ఝాన్సీ వంటి నగరాలతో రైళ్ళున్నాయి. లలిత్‌పూర్‌ను టికామ్‌గడ్‌ను ‌కలిపే కొత్త రైలు మార్గం 2013 లో ప్రారంభమైంది. ఇప్పుడు ఈ మార్గాన్ని ఖజురాహో వరకు విస్తరించారు. ఇక్కడికి దగ్గర్లోని రైల్వే జంక్షన్లు మధ్యప్రదేశ్ లోని ఝాన్సీ జంక్షన్, బీనా జంక్షన్ .

రోడ్డు 

లలిత్‌పూర్ గుండా వెళ్ళే స్వర్ణ చతుర్భుజి ప్రాజెక్టు లోని ప్రతిపాదిత ఉత్తర-దక్షిణ-కారిడార్ పూర్తయింది.

మూలాలు 

Coordinates on Wikidata
ఉత్తర ప్రదేశ్ నగరాలు, పట్టణాలు